17.5.2014 Euroopan unionin virallinen lehti L 147/1 II (Muut kuin lainsäätämisjärjestyksessä hyväksyttävät säädökset) ASETUKSET KOMISSION DELEGOITU ASETUS (EU) N:o 518/2014, annettu 5 päivänä maaliskuuta 2014, komission delegoitujen asetusten (EU) N:o 1059/2010, (EU) N:o 1060/2010, (EU) N:o 1061/2010, (EU) N:o 1062/2010, (EU) N:o 626/2011, (EU) N:o 392/2012, (EU) N:o 874/2012, (EU) N:o 665/2013, (EU) N:o 811/2013 ja (EU) N:o 812/2013 muuttamisesta energiaan liittyvien tuotteiden merkintöjen internetissä esittämisen osalta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon energiaan liittyvien tuotteiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin 19 päivänä toukokuuta 2010 annetun Euroopan parlamentin ja neuvoston direktiivin 2010/30/EU (') ja erityisesti sen 7 ja 10 artiklan, sekä katsoo seuraavaa: (1) — Direktiivissä 2010/30/EU komissio velvoitetaan antamaan yksityiskohtaiset tiedot energiaan liittyvien tuotteiden merkinnöistä delegoiduilla säädöksillä, jotka sisältävät toimenpiteitä, joilla varmistetaan, että mahdollisille loppu- käyttäjille annetaan energiamerkissä ja tuoteselosteessa yksilöidyt tiedot etämyynnissä, mukaan lukien posti- myynti, luettelot, telemarkkinointi tai internetmyynti. (2) — Tällä hetkellä täsmennetään, että etämyynnissä merkin sisältämät tiedot on esitettävä tietyssä järjestyksessä. Tätä nykyä ei kuitenkaan ole olemassa vaatimusta, että itse merkin tai tuoteselosteen on oltava näkyvillä. Tämä vaikuttaa etämyynnissä loppukäyttäjien mahdollisuuksiin tehdä perustellumpia ostopäätöksiä, koska he eivät näe päätöksenteon apuna käytettävää merkin väriasteikkoa, heille ei ilmoiteta, mikä energiatehokkuusluokka on paras asianomaisessa tuoteryhmässä, eikä heille anneta selosteen sisältämiä lisätietoja. (3) — Internetissä tapahtuvan etämyynnin osuus on kasvamassa yhä merkittävämmäksi energiaan liittyvien tuotteiden myynnissä. Internetmyynnissä on mahdollista asettaa merkki ja seloste näkyville ilman, että siitä aiheutuu ylimäär- äistä hallinnollista rasitusta. Sen vuoksi jälleenmyyjillä olisi oltava merkki ja seloste näkyvillä internetmyynnissä. (4) — Jotta merkki ja seloste voisivat olla näkyvillä internetissä, tavarantoimittajien olisi asetettava jälleenmyyjien saata- ville energiaan liittyvien tuotteiden kustakin mallista sähköisessä muodossa oleva merkki ja seloste esimerkiksi viemällä ne internetsivustolle jälleenmyyjien ladattaviksi. (5) — Jotta tämän asetuksen vaatimukset voidaan panna täytäntöön osana normaalia liiketoimintaa, tavarantoimittajat olisi velvoitettava asettamaan merkki ja tuoteseloste saataville sähköisessä muodossa ainoastaan uusista malleista, mukaan lukien olemassa olevien mallien parannetut mallit, mikä käytännössä tarkoittaa uudella mallitunnisteella varustettuja malleja. Olemassa olevien mallien tapauksessa sähköisen merkin ja sähköisen tuoteselosteen saataville asettamisen olisi oltava vapaaehtoista. () EUVLL 153, 18.6.2010,s.1.